Source: http://zvolen.virtualne.sk/spravodajstvo/usa-obvinili-ruskych-spionov-mali-stat-za-kybernetickym-utokom-na-yahoo.html
Timestamp: 2017-05-27 10:00:54+00:00

Document:
Aktuálne spravodajstvo - Mesto Zvolen Úvod
Sobota, 27. Máj Iveta
Aktuálne spravodajstvo - Mesto Zvolen Aktuálne spravodajstvo
Poslanci koalície žiadajú zmeny v ÚPN, chcú odstrániť nedostatky
BRATISLAVA 27. mája (WebNoviny.sk) - Koaliční poslanci chcú odstrániť nedostatky vo fungovaní Ústavu pamäti národa (ÚPN). Prijatím navrhovanej zmeny by výkon funkcie doterajšieho predsedu Správnej rady ÚPN Ondreja Krajňáka skončil k 15. októbru 2017.
Návrh novely zákona o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) na júnovú schôdzu predkladajú poslanci Jaroslav Paška (SNS), Mária Janíková (Smer-SD), Edita Pfundtner (Most-Híd), Ľubomír Želiezka (Smer-SD) a Martina Šimkovičová (nezaradená).
Šetrenie finančných prostriedkov
Návrh novely upravuje podrobnosti o vzniku a činnosti organizačných zložiek, o ich postavení a vzťahy medzi nimi, ktoré upravuje organizačný poriadok. Výkon funkcie doterajšieho predsedu Správnej rady by schválením novely skončil k 15. októbru 2017, pričom doterajší predseda Správnej rady Krajňák naďalej ostane členom Správnej rady do konca funkčného obdobia, na ktoré bol zvolený, teda do roku 2019. Ak poslanci novelu schvália, účinná by mala byť od 15. októbra 2017.
Navrhovaným znením zákona sa štatutárnym orgánom stáva Správna rada ústavu ako kolektívny orgán. To znamená, že ním už nebude len samotný predseda Správnej rady. Rovnako sa návrhom ruší výbor ústavu a orgánmi ústavu zostanú Dozorná rada a Správna rada. Navrhovaná úprava definuje nezlučiteľnosť funkcie člena orgánov ústavu, členov Správnej rady a Dozornej rady, s pracovným pomerom alebo iným pracovnoprávnym vzťahom s ústavom. Poslanci považujú za nevyhnutné aj šetrenie finančných prostriedkov v rámci štátneho rozpočtu.
"Z uvedeného dôvodu návrh upravuje výšku mesačnej odmeny za výkon funkcie predsedu správnej rady. Predsedovi Správnej rady patrí za výkon funkcie mesačne odmena vo výške dvojnásobku priemernej mesačnej nominálnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok predchádzajúci roku, v ktorom sa mu má odmena vyplácať," uvádzajú v dôvodovej správe.
Chcú transparentné riadenie
Poslanci navrhujú pridať oprávnenie orgánu, ktorý ustanovil člena Správnej rady, odvolať ho aj v prípade "zistených závažných nedostatkov Dozornou radou pri výkone jeho funkcie", ale aj vtedy, ak spácha trestný čin alebo šesť mesiacov nevykonáva činnosť. Správna rada má deväť členov, päť členov volí parlament, dvoch členov volí vláda a dvoch volí prezident.
"Potreba legislatívnej zmeny vyvstáva jednak zo skúseností s doterajším spôsobom riadenia, ako aj zo stále zvyšujúcej sa potreby transparentného a efektívneho spôsobu riadenia v štátnych i verejnoprávnych inštitúciách. Zavedený model riadenia jednou osobou, ktorá vzhľadom na súčasnú právnu úpravu podlieha iba formálnej kontrole ústavných inštitúcií sa ukázal ako neefektívny a neopodstatnený," uvádzajú poslanci a dodávajú, že ich snahou je predovšetkým vo väzbe na existujúcu štruktúru orgánov zaviesť efektívny a predovšetkým transparentný model riadenia, ktorý spočíva v zavedení tzv. kolektívneho štatutárneho orgánu, ktorého zloženie pozostávajúce z osôb priamo volených, alebo menovaných Národnou radou Slovenskej republiky, Prezidentom Slovenskej republiky a Vládou Slovenskej republiky predstavuje záruku nielen odborného, ale predovšetkým spomínaného transparentného a demokratického spôsobu riadenia. "Zavedenie tohto spôsobu riadenia je nevyhnutne spojené s úpravou právomocí orgánov ÚPN i špecifikáciou vnútorného kontrolného mechanizmu," dodávajú.
Skúmanie doby neslobody
"Ústav pamäti národa bol zákonom zriadený ako verejnoprávna inštitúcia, ktorej úlohou je poskytovať všeobecne prospešné služby a uskutočňovať bádateľskú a vzdelávaciu činnosť pre obdobie rokov 1939 - 1989, ktoré bolo v čase vzniku sa označené ako doba neslobody. Úlohou ÚPN je skúmať a pripomínať skutočnosť, že v minulom storočí boli sloboda občanov a princípy demokracie na území Slovenska počas dlhých období potlačované. Počas svojej pätnásťročnej existencie sa ÚPN etabloval v spoločnosti a zaujal neodmysliteľné miesto pri odhaľovaní zločinov totalitných režimov. A práve dnes v období negatívneho vzrastu extrémistických myšlienok v spoločnosti je jeho význam a úloha o to nepostrádateľnejšia," približujú predkladatelia s tým, že už tvorcovia zákona pred pätnástimi rokmi si dávali za cieľ, aby ÚPN vykonával činnosti spočívajúce v dokumentácii, vedeckom bádaní, zhromažďovaní a poskytovaní informácií, ale aj vo vzdelávaní o dobe neslobody. Viac k témam: Národná rada SR, ÚPN Ústav pamäti národaZdroj: Webnoviny.sk - Poslanci koalície žiadajú zmeny v ÚPN, chcú odstrániť nedostatky © SITA Všetky práva vyhradené.
Ariana Grande si uctí obete útoku v Manchestri benefičným koncertom
BRATISLAVA 27. mája (WebNoviny.sk) - Americká speváčka a herečka Ariana Grande pripravuje v Manchestri benefičný koncert, ktorým si uctí obete bombového útoku, ktorý sa stal po jej tamojšom pondelkovom vystúpení.
Výťažok z neho potom venuje ich pozostalým. Dvadsaťtriročná interpretka to oznámila prostredníctvom otvoreného listu, ktorý zverejnila na sociálnej a mikroblogovacej sieti Twitter.
Odporúčame:Ariana Grande po útoku v Manchestri prerušila európske turné
"Nechcem po zvyšok roka pokračovať bez toho, aby som videla, držala a povzbudzovala mojich fanúšikov, takisto ako to robia oni. Našou odpoveďou na toto násilie musí byť zblíženie sa, vzájomná pomoc, viac lásky, hlasnejší spev a život prežitý viac láskavo a veľkoryso, ako tomu bolo doteraz. Vrátim sa do neuveriteľne odvážneho Manchestru, aby som mohla so svojimi fanúšikmi tráviť viac času a benefičným koncertom si uctiť a vyzbierať peniaze pre obete a ich rodiny. Chcem sa poďakovať mojim kolegom hudobníkom a priateľom, ktorí sa ozvali a chcú s nami vyjadriť lásku Manchestru," napísala a dodala, že o detailoch podujatia bude informovať neskôr, keď budú všetky jeho náležitosti potvrdené.
Zobraziť fotogalériu k článku:Výbuch na koncerte v Manchestri
Rodáčka z Boca Ratonu na Floride pre spomínaný útok, pri ktorom samovražedný útočník zabil 22 ľudí a ďalších 119 zranil, v stredu prerušila európsku časť svetového turné k albumu Dangerous Woman (2016). Zrušila pritom sedem koncertov, z ktorých boli dve vystúpenia v Londýne a Lodži a po jednom v Antverpách, Frankfurte a Zürichu. Najbližší koncert by mala speváčka absolvovať 7. júna v Paríži, pričom európsku časť by mala ukončiť o desať dní neskôr v Turíne. Nasledovať budú vystúpenia v Južnej a Strednej Amerike, Ázii, na Novom Zélande a v Austrálii.
Ariana Grande-Butera účinkovala v roku 2008 v broadwayskom muzikáli 13 a za svoj výkon získala National Youth Theatre Association Award. Známou sa stala vďaka úlohe Cat Valentine, ktorú stvárnila v roku 2011 v seriáli iCarly (2007 - 2012), a tiež v projektoch Victorious (2010 - 2013) a Sam Cat (2013 - 2014). Okrem toho sa predstavila napríklad vo filmoch 7 Secrets with Victoria Justice (2010) alebo Zoolander No. 2 (2016). Debutový album Yours Truly uviedla na trh v roku 2013 a dostala sa s ním na vrchol rebríčka Billboard 200. Rovnaký úspech dosiahla aj s druhou štúdiovkou My Everything (2014), ktorú navyše nominovali na cenu Grammy. So spomínaným albumom Dangerous Woman, ktorý sa tiež uchádzal o zlatý gramofónik, zase po prvý raz dobyla UK Chart. Okrem toho má na konte aj EP nahrávky Christmas Kisses (2013) alebo Christmas Chill (2015).
Informácie pochádzajú z webstránky people.com a archívu agentúry SITA. Viac k témam: Ariana Grande, hudba, teroristický útok v Manchestri, výbuch v ManchestriZdroj: Webnoviny.sk - Ariana Grande si uctí obete útoku v Manchestri benefičným koncertom © SITA Všetky práva vyhradené.
V Manchestri zatkli v súvislosti s bombovým útokom ďalšie dve osoby
LONDÝN 27. mája (WebNoviny.sk) - Ďalších dvoch mužov zatkla dnes ráno v Manchestri britská polícia v súvislosti s bombovým útokom, ku ktorému došlo v tomto severoanglickom meste nedávno na koncerte speváčky Ariany Grande. Informuje o tom agentúra DPA.
Polícia metropolitného grófstva Veľký Manchester vo svojom oznámení na sociálnej sieti Twitter spresnila, že pri zatýkaní použila riadenú explóziu. Pomocou nej sa dostala dovnútra domu v štvrti Cheetham Hill v centre Manchestru, kde sa podozrivé osoby nachádzali.
Odporúčame:Britská polícia posilnila bezpečnosť na podujatiach vrátane finále Ligy majstrov
Celkový počet zatknutých v súvislosti s pondelkovým teroristickým útokom tak aj s dnešnými zadržanými dosiahol trinásť. Dvoch ľudí však medzitým prepustili bez obvinení.
Manchester bol v pondelok dejiskom bombového útoku, ktorý si vyžiadal 22 obetí na životoch a desiatky zranených. Polícia sa domnieva, že predpokladaný páchateľ útoku v Manchestri, 22-ročný Brit líbyjského pôvodu Salman Abedi, mohol byť členom extrémistickej siete. Vyšetrovatelia sa teraz snažia vypátrať jej ďalších členov.
Viac k témam: teroristický útok v Manchestri, Veľká Británia, výbuch v ManchestriZdroj: Webnoviny.sk - V Manchestri zatkli v súvislosti s bombovým útokom ďalšie dve osoby © SITA Všetky práva vyhradené.
Trump ostro odsúdil útok na kresťanov v Egypte, teroristický čin zarmútil aj pápeža Františka
WASHINGTON 27. mája (WebNoviny.sk) - Prezident USA Donald Trump prisľúbil zničenie "zlomyseľných organizácií teroru" v reakcii na piatkový smrtiaci útok v Egypte, ktorého terčom boli tamojší koptskí kresťania.
Šéf Bieleho domu ostro odsúdil teroristov, ktorí vedú "vojnu proti civilizácii", a poukázal na "neľútostné vraždenie" príslušníkov egyptskej kresťanskej menšiny.
Trump sa tak vyjadril po výzve egyptského prezidenta Abdala Fattáha Sísího, aby sa osobne postavil do čela boja proti terorizmu. Egyptský líder tiež pohrozil zničením výcvikových táborov extrémistov v zahraničí, zatiaľ čo Káhira v reakcii na piatkový útok uskutočnila nálety v susednej Líbyi.
Odporúčame:Pri útoku na koptských kresťanov zahynulo 28 ľudí vrátane dvoch detí
Udalosť v egyptskej provincii Minjá, pri ktorej zahynulo 28 ľudí, medzitým odsúdili aj ďalší svetoví predstavitelia.
Generálny tajomník OSN António Guterres vyhlásil, že "pre takéto hrozné násilie nemôže byť nijaké ospravedlnenie". Vatikán zaslal prezidentovi Sísímu kondolenciu, kde uviedol, že útok "zarmútil" pápeža Františka, ktorý sa bude naďalej zasadzovať za "mier a zmierenie" v Egypte.
František navštívil v apríli túto krajinu, aby podporil tamojšiu kresťanskú menšinu. Teroristická organizácia Islamský štát následne pohrozila vystupňovaním útokov proti kresťanom. Viac k témam: Donald Trump, Egypt, Pápež FrantišekZdroj: Webnoviny.sk - Trump ostro odsúdil útok na kresťanov v Egypte, teroristický čin zarmútil aj pápeža Františka © SITA Všetky práva vyhradené.
Finále Ligy majstrov bude pod zatiahnutou strechou, organizátori sa obávajú útoku dronov
CARDIFF 27. mája (WebNoviny.sk) - Počas budúcotýždňového finálového duelu futbalovej Ligy majstrov vo waleskom Cardiffe medzi Realom Madrid a Juventusom Turín (sobota 3. júna, pozn.) bude strecha Millennium Stadium z bezpečnostných dôvodov zatiahnutá.
Ako je známe, na celom území Veľkej Británie platia po pondelňajšom teroristickom útoku v Manchestri prísne bezpečnostné opatrenia. Organizátori cardiffského finále sa obávajú možného útoku dronov. Waleská futbalová asociácia (FAW) informovala, že uvedené nariadenie v podobe zatiahnutej strechy sa vzťahuje aj na oficiálne tréningové jednotky oboch zúčastnených mužstiev deň pred stretnutím.
"Organizačný výbor finálového zápasu aj Európska futbalová únia (UEFA) majú záujem vytvoriť bezpečnú a nezabudnuteľnú udalosť pre všetky zainteresované strany, a to najmä pre tímy a divákov na štadióne. Navyše, zatiahnutá strecha ešte viac znásobí atmosféru finále," uvádza sa vo vyhlásení FAW. Očakáva sa, že na finále LM zavíta do Cardiffu približne 170-tisíc fanúšikov. V meste sa 1. júna uskutoční aj rozhodujúci súboj ženskej verzie európskeho pohára číslo jeden medzi francúzskymi tímami Olympique Lyon a Paríž St. Germain - aj v tomto prípade bude strecha cardiffského štadióna zatiahnutá. Viac k témam: futbal, Liga majstrov, teroristický útok v Manchestri, výbuch v ManchestriZdroj: Webnoviny.sk - Finále Ligy majstrov bude pod zatiahnutou strechou, organizátori sa obávajú útoku dronov © SITA Všetky práva vyhradené.
V zápase legiend v Trnave remíza Slovákov so Španielmi
TRNAVA 26. mája (WebNoviny.sk) - V zápase futbalových legiend Slovenska a Španielska sa v trnavskej City Arene zrodila remíza 2:2. V dueli, ktorý organizovala Asociácia profesionálnych športovcov (APŠ), sa predstavili niekdajšie opory reprezentácie, dnes významné osobnosti histórie slovenského a španielskeho futbalu.
Odporúčame:Druhé víťazstvo slovenských basketbalistiek, v Lučenci zdolali Grékyne
V uvoľnenom tempe predviedli, že ani po skončení aktívnej činnosti nestratili nič zo svojho umenia. V jednotlivých tímoch, ktoré pozostávali z hráčov vo veku 35 - 42 rokov, nastúpili mnohé známe mená. V španielskom drese vybehli na trávnik viacerí účastníci záverečných turnajov ME a MS či víťazi Ligy majstrov.
Španieli hrali bez del Bosqueho
V slovenskom výbere, ktorý viedol tréner Ján Kocian, nechýbali Radoslav Zabavník, Samuel Slovák, Miroslav Karhan, Igor Bališ, Marek Ujlaky, Zdeno Štrba, Vladislav Zvara, Vladimír Janočko, Róbert Semeník či Stanislav Šesták.
Do tímu Španielska prenikli Pedro Contreras, Joan Capdevila, Julen Guerrero, José Emilio Amavisca, Juanito, Víctor Sánchez, Juan Sánchez, Luis Cembranos, Santiago Ezquerro, Rubén de la Red či Salva Ballesta. Koučom Španielov bol Manuel Delgado Meco. Pôvodne mal pricestovať aj legendárny kormidelník Vicente del Bosque, čaká ho však operácia.
Odporúčame:Video: Landa sa dočkal v 19. etape, Quintana vyzliekol Dumoulina z ružového dresu
V úvodnej štyridsaťminútovke dokázalo každé mužstvo skórovať jedenkrát - na zásah Amaviscu z 31. min odpovedal v 34. min Bališ. Gólov mohlo byť aj viac, Henrich Benčík v dvoch prípadoch opečiatkoval brvno a niekoľkokrát zasiahli konštrukciu bránky aj Španieli. V 69. min sa dopustil priestupku v šestnástke Zabavník a nariadený pokutový kop premenil Juan Sánchez. Jedenástka sa kopala aj na druhej strane - v poslednej 80. min vyrovnal na konečných 2:2 Slovák.
Pokrstili knihu o Daučíkovi
Fanúšikov čakal počas piatkového exhibičného podujatia bohatý sprievodný program. Začal sa ešte pred úvodným výkopom krstom knihy o Ferdinandovi Daučíkovi, niekdajšom československom reprezentantovi, ktorý na Pyrenejskom polostrove trénoval FC Barcelona, Athletic Bilbao, Atlético Madrid, FC Porto, Betis Sevilla, FC Sevilla, Murciu, Zaragozu, Espanyol Barcelona či Levante.
ZÁPAS FUTBALOVÝCH LEGIEND Štadión Antona Malatinského, City Aréna v Trnave:
Slovensko - Španielsko 2:2 (1:1)
Góly: 34. Bališ, 80. Slovák (z pok. kopu) - 31. Amavisca, 70. J. Sánchez (z pok. kopu) Viac k témam: futbalové legendy, Ján Kocian, Slovensko, ŠpanielskoZdroj: Webnoviny.sk - V zápase legiend v Trnave remíza Slovákov so Španielmi © SITA Všetky práva vyhradené.
Štáty G7 sa dohodli na spoločnom boji proti terorizmu, parížska klimatická dohoda je stále otvorená
TAORMINA 26. mája (WebNoviny.sk) - Lídri krajín skupiny G7 sa na úvod dvojdňového summitu v meste Taormina na talianskom ostrove Sicília dohodli na novom prístupe k boju proti terorizmu, rozpory medzi americkým prezidentom Donaldom Trumpom a talianskym premiérom Paolom Gentilonim ohľadom parížskej klimatickej dohody však pretrvávajú.
Účastníci summitu, teda Veľká Británia, Francúzsko, Japonsko, Nemecko, Spojené štáty, Taliansko a zástupcovia EÚ, sa podľa BBC v spoločnej deklarácii zaviazali zintenzívniť boj proti terorizmu a extrémizmu, ktorého súčasťou je výzva adresovaná internetovým spoločnostiam, aby postupovali dôraznejšie pri identifikácii a odstraňovaní extrémistického obsahu zo svojich stránok.
Kritická parížska dohoda
V súvislosti s parížskou klimatickou dohodou taliansky premiér Paolo Gentiloni uviedol, že lídrom G7 sa nepodarilo dospieť ku konsenzu, pretože administratíva amerického prezidenta Donalda Trumpa ešte stále zvažuje, aký postoj k dohode zaujme.
Trump v minulosti pohrozil, že Spojené štáty od dohody z roku 2015 odstúpia. "Otázka parížskej klimatickej dohody je stále otvorená," povedal Gentiloni.
Odporúčame:Britská polícia zaistila už osem osôb, pokračuje v domových prehliadkach
V rámci summitu v Taormine sa Trump stretol aj s japonským premiérom Šinzóm Abem. Témou ich rozhovoru bola hrozba zo strany KĽDR, ktorá pokračuje vo svojom jadrovom a raketovom programe. Obaja lídri sa zhodli na potrebe uvalenia ďalších sankcií na Pchjongjang. Tie by sa mali týkať aj právnických osôb podporujúcich severokórejský jadrový a raketový program.
Trump sa zhodol s Mayovou o obchode
Stretnutie Trumpa s britskou premiérkou Theresou Mayovou sa nieslo v duchu porozumenia a zhody v otázkach boja proti terorizmu. Trump a Mayová sa zhodli na potrebe posilnenia obchodnej výmeny medzi oboma krajinami, ako aj na potrebe podpísania novej obchodnej dohody po vystúpení Británie z EÚ.
Trump a Mayová sa summitu G7 zúčastnili po prvý raz, rovnako ako francúzsky prezident Emmanuel Macron či taliansky premiér Gentiloni. Viac k témam: Donald Trump, parížska klimatická dohoda, sankcie proti KĽDR, summit G7, Theresa MayováZdroj: Webnoviny.sk - Štáty G7 sa dohodli na spoločnom boji proti terorizmu, parížska klimatická dohoda je stále otvorená © SITA Všetky práva vyhradené.
Ženy v burkinách sa chceli okúpať v mori, polícia ich zadržala
CANNES 26. mája (WebNoviny.sk) - Desať žien, ktoré sa na pláži v juhofrancúzskom Cannes chcelo kúpať v celotelových plavkách - burkinách, tamojšia polícia dočasne zadržala, informovali francúzske elektronické médiá.
V zdôvodnení polície sa poukazuje na obmedzenia miestnej prefektúry v súvislosti s vrcholiacim Medzinárodným filmovým festivalom v letovisku na Azúrovom pobreží.
Odporúčame:Zakázali demonštrácie po západe slnka, dôvodom je ochrana pred teroristickými útokmi
Podľa dostupných informácií pricestovali zadržané ženy do Cannes vlakom z Paríža, pričom ide o príbuzné alebo známe známeho podnikateľa alžírskeho pôvodu Rachida Nekkaza (45). O tomto mužovi, ktorý bol dnes tiež v Cannes, je známe, že už niekoľko rokov platí pokuty za ženy, ktoré porušia zákaz nosenia buriek v krajine.
Celá akcia mala pripomenúť rozhodnutie Najvyššieho správneho súdu zo sklonku augusta 2016 o zrušení kontroverzne vnímaného zákazu burkín, ktoré malo charakter precedensu. Viac k témam: Azúrové pobrežie, burkini, burkyZdroj: Webnoviny.sk - Ženy v burkinách sa chceli okúpať v mori, polícia ich zadržala © SITA Všetky práva vyhradené.
Iuventa využila prvý majstrovský mečbal a má jubilejný desiaty titul
ŠAĽA 26. mája (WebNoviny.sk) - Hádzanárky Iuventy Michalovce obhájili titul slovenských šampiónok, keď finálovú sériu národného play-off o majstra SR žien 2016/2017 rozhodli vo svoj prospech v najkratšom čase. Zverenky trénera Františka Urbana po dvoch minulotýždňových triumfoch (20:20 /v rozstrele 15:14/, 27:23) dosiahli tretie potrebné víťazstvo na palubovke súpera, keď v piatkovom treťom finále vyhrali v Šali nad miestnym HK Slovan Duslo hladko 28:18 (13:8). Michalovčanky zvíťazili v sérii jednoznačne 3:0 na zápasy.
Najúspešnejší tím v ére samostatnosti
Hráčky Iuventy predĺžili šnúru svojich titulov na sedem a celkovo si vybojovali jubilejné desiate prvenstvo v histórii michalovského klubu (2003, 2006, 2007, 2011, 2012, 2013, 2014, 2015, 2016, 2017), vďaka čomu sú už najúspešnejším tímom v ére samostatnosti, pričom o jeden primát predstihli svojho finálového súpera.
Urban tretíkrát vo funkcii hlavného kouča priviedol k zlatu svoje zverenky, s ktorými sa opäť teší zo zisku treble, keďže v sezóne 2016/2017 triumfovali okrem národného play-off aj v Slovenskom pohári i spoločnej slovensko-českej súťaži (WHIL). Iuventa získala tri trofeje v jednom ročníku už štvrtýkrát za sebou.
Triumf na palubovke súpera
Michalovčanky okrem predlanskej výnimky, keď ich finálovými súperkami boli prvýkrát Partizánčanky, opäť získali titul v súbojoch so Šaľou. Iba v roku 2014 sa radovali z majstrovskej koruny pred svojím publikom v Chemkostav aréne. Teraz opäť nadviazali na tradíciu rozhodujúcich triumfov na palubovkách súperov.
Šalianky opäť nedosiahli jubilejný desiaty majstrovský titul v ére samostatnosti, na ktorý čakajú už tucet rokov a ešte minimálne ďalší majú pred sebou. Takisto ako vlani si vybojovali strieborné medaily a pozíciu vicešampiónok. Ich tréner Michal Lukačín počas svojho doterajšieho pôsobenia na šalianskej lavičke zatiaľ neokúsil majstrovskú radosť, na konto mu pribudlo štvrté striebro (2011, 2012, 2016, 2017).
HÁDZANÁ - FINÁLE národné play-off o majstra SR 2016/2017, hrá sa na tri víťazné zápasy
HK Slovan Duslo Šaľa - Iuventa Michalovce 18:28 (8:13) - konečný výsledok série 0:3, Iuventa je majstrom SR 2016/2017
Zostavy a góly:
Duslo: Haládiková, M. Ladicsová, Krebsová - Trochtová 4, Rácková 1, Klučková 3/2, Špendlová, B. Königová, Pócsíková 2, Tulipánová, I. Bahýlová 2, Tisajová, Blehová 1, Veselková 1, Bujnochová 4
Iuventa: Álvarezová-Lafuenteová, Medveďová - Černovová 3, M. Holešová 2, V. Kišíková, Rebičová 2, S. Nagyová 1, Habánková 7/1, Wollingerová 3, Dziurová 1, Dubovcovová 3, Bajčiová, Perederijová 6
Pok. hody: 2/2 - 3/1, vylúčené: 1 - 5, rozhodovali: Mandák a M. Rudinský (obaja SR), 1 000 divákov
Michal Lukačín (tréner Dusla Šaľa): "Mali sme veľmi dobrý úvod do zápasu, no potom nas Iuventa prevalcovala. Bola lepším tímom a zaslúžene je majstrom. Je paradox, ze lepšie zápasy sme odohrali v Michalovciach ako doma v Šali."
František Urban (tréner Iuventy Michalovce): "V oboch polčasoch nam nevyšlo úvodných päť minút, no potom sme zapli na vyššie obrátky. Podržala nas brankárka Aďa Medveďová. Som veľmi rád, že sme desiaty titul spečatili desaťgólovým víťazstvom."
Domáci sa hneď v úvodnej minúte ujali zásluhou Klučkovej do vedenia. V 9. min vyhrávali už 5:2, ale vydarený vstup do duelu nezužitkovali. Iuventa štvorgólovou šnúrou otočila na 6:5 v 14. min. Keďže Šalianky sa v útoku len ťažko presadzovali, v zostávajúcom čase prvého dejstva pridali už len tri góly, a tak Michalovčanky poľahky získali do polčasovej prestávky sľubný náskok 13:8.
Domáce sa hneď po zmene strán dvakrát dostali na rozdiel štyroch presných zásahov, ale to bolo z ich strany v piatok maximum. Iuventa kontrolovala vývoj a strážila si bezpečné vedenie. Perederijová v 52. min upravila na 22:13 pre hostky, čo prakticky už znamenalo rozhodnutie v predstihu. V zostávajúcom čase sa Michalovčanky dočkali aj dvojciferného rozdielu, Habánková na začiatku 57. min zvýšila už na 25:15. Ten si udržali aj vďaka Dziurovej zásahu v záverečných sekundách. Iuventa triumfovala 28:18 a opäť mohla na pôde svojho rivala oslavovať titul.
Viac k témam: desiaty titul, hádzaná, HK Slovan Duslo Šaľa, Iuventa MichalovceZdroj: Webnoviny.sk - Iuventa využila prvý majstrovský mečbal a má jubilejný desiaty titul © SITA Všetky práva vyhradené.
Britská polícia zaistila už osem osôb, pokračuje v domových prehliadkach
LONDÝN 26. mája (WebNoviny.sk) - Polícia už v súvislosti s pondelňajším samovražedným bombovým útokom v Manchestri zaistila veľkú časť teroristickej siete, avšak vyšetrovanie ešte ani zďaleka nie je ukončené, uviedol dnes v rozhovore pre spravodajskú televíziu Sky News šéf protiteroristických operácií londýnskej Metropolitnej polície Mark Rowley.
Odporúčame:Liam Gallagher odohrá v Manchestri benefičný koncert pre obete útoku
Podľa Rowleyho polícia urobila vo vyšetrovaní "nesmierny" pokrok a je presvedčená, že sa podarilo zadržať niektorých "kľúčových členov" siete, avšak je pravdepodobné, že zadržané budú aj ďalšie osoby. "Osem osôb zostáva vo väzbe a stále robíme veľké pokroky," povedal Rowley.
Spresnil, že polícia sa vo vyšetrovaní sústreďuje na pochopenie spôsobu života hlavného podozrivého zo samovražedného útoku v Manchestri, ktorým je 22-ročný Salman Abedi, a to podrobnou analýzou materiálu zaisteného pri domových prehliadkach.
Odporúčame:Spojené štáty preberajú zodpovednosť za únik informácií o teroristickom útoku v Manchestri
Rowleyho slová potvrdil na dnešnej tlačovej konferencii aj šéf manchesterskej polície Ian Hopkins, ktorý zároveň uviedol, že zadržané osoby sú vo veku od 18 - 38 rokov a v súčasnosti prebiehajú v Manchestri domové prehliadky na 12 miestach.
Hopkins obyvateľov mesta vyzval, aby sa nenechali strhnúť emóciami a nepáchali zločiny z nenávisti, ktorých počet od pondelňajšieho útoku oproti priemeru mierne stúpol.
Útok v Manchestri, ktorý pravdepodobne spáchal Salman Abedi, si vyžiadal 22 obetí na životoch vrátane detí a tínedžerov. Zranenia podľa najnovších, dnes zverejnených údajov ministerstva zdravotníctva utrpelo 116 ľudí, z ktorých je stále 66 hospitalizovaných v ôsmich nemocniciach; stav 23 si z nich si vyžaduje intenzívnu starostlivosť. Viac k témam: britská polícia, Mark Rowley, teroristický útok v ManchestriZdroj: Webnoviny.sk - Britská polícia zaistila už osem osôb, pokračuje v domových prehliadkach © SITA Všetky práva vyhradené.
Pri útoku na koptských kresťanov zahynulo 28 ľudí vrátane dvoch detí
KÁHIRA 26. mája (WebNoviny.sk) - Pri útoku maskovaných ozbrojencov v uniformách na autobus prepravujúci koptských kresťanov v Egypte prišlo podľa aktualizovaných správ krízového štábu v provincii Minjá o život 28 ľudí vrátane dvoch detí, ďalších 22 osôb utrpelo zranenia. Informácie priniesli tlačové agentúry AP a DPA.
Odporúčame:Nástupcom Valachovej bude jej súčasný námestník Štech
Asi desiatka útočníkov, ktorí mali k dispozícii tri motorové vozidlá, prepadla autobus, smerujúci do kláštora sv. Samuela v provincii Minjá, ležiacom asi na polceste medzi rovnomenným mestom a Káhirou, pričom okamžite začali strieľať. Po prepade ušli z miesta činu.
Útok ostro odsúdila dnes Bezpečnostná rada Organizácie Spojených národov, vlády niektorých krajín vrátane Izraela a Nemecka, ako aj hnutie Hamas. Koptskí kresťania sú v Egypte opakovane vystavení násiliu
Teroristické útoky na koptské kostoly v Káhire, Alexandrii a Tantá z decembra 2016 a apríla 2017 si vyžiadali najmenej 75 obetí z radov kresťanskej menšiny v Egypte a množstvo zranených. K týmto akciám sa prihlásil tzv. Islamský štát (IS), k zodpovednosti za dnešný prepad autobusu zatiaľ nikto.
IS však začiatkom mája pohrozil ďalšími útokmi na kresťanov a vyzval moslimov, aby sa vyhýbali miestam, v ktorých sa zhromažďujú kresťania, respektíve cudzinci zo Západu. Viac k témam: Egypt, koptskí kresťaniaZdroj: Webnoviny.sk - Pri útoku na koptských kresťanov zahynulo 28 ľudí vrátane dvoch detí © SITA Všetky práva vyhradené.
Druhé víťazstvo slovenských basketbalistiek, v Lučenci zdolali Grékyne
LUČENEC 26. mája (WebNoviny.sk) - Basketbalové reprezentantky Slovenska zvíťazili v piatok aj v druhom domácom prípravnom stretnutí v Lučenci nad Grékyňami 81:79. Streleckou líderkou tímu SR bola 15-bodová Sabína Oroszová.
Zverenky českého trénera Mariana Svobodu vo štvrtok na rovnakom mieste zdolali súperky z juhovýchodnej Európy 82:69. Obe družstvá sa 16. - 25. júna 2017 predstavia na záverečnom turnaji majstrovstiev Európy v Česku. Slovenky dosiahli druhé víťazstvo v príprave na šampionát, v rámci nej tiež dvakrát podľahli Belgičankám pod ich košmi.
Príprava na majstrovstvá Európy Slovensko - Grécko 81:79 (16:15, 25:11, 20:25, 20:28)
Zostava a body SR: Oroszová 15 (3 trojky), Vyňuchalová 13, Bálintová 11, T. Páleníková 3, Jurčenková 2 (Žirková 11, Dudášová 9, Slamová 7, Růžičková 6, N. Kováčiková a A. Theiner po 2)
Najviac bodov Grécka: Maltsiová 21 (3 trojky), Kaltsiduová 16
TH: 29/24 - 32/28, fauly: 28 - 31, trojky: 7 - 9
Hlas trénera:
Richard Kucsa (asistent trénera SR): "Do stretnutia sme vstúpili s menšou energiou než vo štvrtok, ťažšie sme sa rozbiehali. Boli však pasáže, keď sme súperky jasne prevýšili. Škoda, že sme neudržali koncentráciu a dovolili im dotiahnuť sa bodovo. Sme spokojní s dvoma víťazstvami. Grécko bol atypický súper, ale preveril nás v niektorých situáciách. Pozitívom je, že sme do akcie zapojili všetky hráčky a videli ich v akcii." Viac k témam: grécko, majstrovstvá Európy, Sabína Oroszová, slovenská basketbalová reprezentácia ženyZdroj: Webnoviny.sk - Druhé víťazstvo slovenských basketbalistiek, v Lučenci zdolali Grékyne © SITA Všetky práva vyhradené.
Nástupcom Valachovej bude jej súčasný námestník Štech
PRAHA 26. mája (WebNoviny.sk) - Novým českým ministrom školstva a nástupcom Kateřiny Valachovej má byť jej súčasný námestník Stanislav Štech. Meno bývalého prorektora Karlovej Univerzity už poslal súčasne s demisiou Valachovej premiér Bohuslav Sobotka (ČSSD) prezidentovi Milošovi Zemanovi, informoval dnes spravodajský server iDNES.cz.
Odporúčame:Zeman vymenoval nového ministra financií Pilného, Babiša pochválil za prácu
"Je to pre mňa veľká česť a pocta," povedal v tejto súvislosti Štech.
"Jednoduché rozhodnutie to pre mňa nebolo," uviedol Sobotka. Očakáva, že Štech nadviaže na prácu Valachovej, ktorá bude na jeseň kandidovať za ČSSD ako dvojka v stredných Čechách, kde je lídrom kandidátky predseda Poslaneckej snemovne Jan Hamáček.
Odporúčame:Prezident Zeman prezradil, prečo udelil milosť Kajínkovi
Plány premiéra môže ale ešte podľa iDNES.cz zamiešať prezident Miloš Zeman. "Ja budem Katku Valachovú prehovárať, aby si to ešte rozmyslela, pretože viem, že veľká časť odbornej verejnosti je za to, aby zostala vo funkcii," povedal Zeman pre televíziu Barrandov. Jednou z možností podľa neho je, aby zostala ministerkou v demisii až do konca volebného obdobia.
Valachová, ktorá má podporu veľkej časti odbornej verejnosti, sa rozhodla odstúpiť k 31. máju, aby prevzala zodpovednosť za kauzu, v ktorej figuruje jej bývalá námestníčka Simona Kratochvílová. Tá je podozrivá, že sa dohovárala so šéfom futbalového zväzu Miroslavom Peltom na rozdeľovaní investičných dotácií. Viac k témam: Bohuslav Sobotka, Kateřina Valachová, Miloš Zeman, ministerka školstva, Stanislav Štech, vládna kríza v ČeskuZdroj: Webnoviny.sk - Nástupcom Valachovej bude jej súčasný námestník Štech © SITA Všetky práva vyhradené.
Zakázali demonštrácie po západe slnka, dôvodom je ochrana pred teroristickými útokmi
ISTANBUL 26. mája (WebNoviny.sk) - Konanie demonštrácií po západe slnka bude v tureckom hlavnom meste Ankara zakázané za "akýchkoľvek okolností", pretože sa tým zvyšuje riziko teroristického útoku. Oznámil to úrad guvernéra Ankarskej provincie, ktorý cituje agentúra DPA.
Odporúčame:Erdogan a Trump chcú spoločne čeliť vojne s terorizmom, aj napriek rozdielnym názorom
V písomnom vyhlásení ďalej uviedol, že zakázané sú "demonštrácie po západe slnka sprevádzané zapálením ohňa na hlavných cestách a uliciach", ako aj "stretnutia či tlačové vyhlásenia sprevádzané hlasnou hudbou, spevom piesní a hymien".
Úrad argumentuje tým, že takéto protesty a mítingy "zvyšujú riziko, že teroristické skupiny vykonajú bombový útok na prítomných demonštrantov". Demonštrácie konané po západe slnka tiež sťažujú zásah bezpečnostných jednotiek pri takýchto incidentoch.
Odporúčame:Merkelová: Turci v Nemecku nebudú môcť hlasovať o treste smrti
V Turecku platí mimoriadny stav od vlaňajšieho júla, keď sa uskutočnil neúspešný pokus o vojenský prevrat, čo viedlo k tomu, že vláda nadobudla široké právomoci na vládnutie prostredníctvom dekrétov. Odvtedy tam zatkli alebo uväznili desaťtisíce ľudí a zrušili mnohé médiá.
Mimoriadne opatrenia boli predĺžené o ďalšie tri mesiace po referende zo 16. apríla o rozšírení právomocí hlavy štátu. Turecký prezident Recep Tayyip Erdogan avizoval, že mimoriadny stav nebude zrušený v dohľadnej dobe. Viac k témam: dekréty, Recep Tayyip Erdogan, terorizmus, TureckoZdroj: Webnoviny.sk - Zakázali demonštrácie po západe slnka, dôvodom je ochrana pred teroristickými útokmi © SITA Všetky práva vyhradené.
Video: Landa sa dočkal v 19. etape, Quintana vyzliekol Dumoulina z ružového dresu
PIANCAVALLO 26. mája (WebNoviny.sk) - Španiel Mikel Landa z tímu Sky sa po sóloúniku stal víťazom 19. etapy 100. ročníka cyklistických pretekov Giro d´italia so štartom v San Candidu a cieľom v Piancavalle (191 km). Druhý skončil s odstupom 1:49 min Portugalčan Rui Costa (Team UAE Emirates) a po tretie miesto si došiel Francúz Pierre Rolland (Cannondale-Drapac) s mankom 1:54 min.
Posledný horský dojazd na storočnicovom Gire priniesol prezliekanie ružového dresu lídra pretekov. Holanďan Tom Dumoulin (Sunweb) nezvládol podľa predstáv záverečné cieľové stúpanie, obsadil v etape 22. miesto a za svojimi najväčšími súpermi v boji o celkový triumf zaostal o vyše 1 minútu.
Novým lídrom pretekov je Kolumbijčan Nairo Quintana z tímu Movistar. Dumoulin za ním zaostáva o 38 sekúnd, na chrbát mu dýcha obhajca celkového triumfu Talian Vincenzo Nibali (Bahrain-Merida) s mankom 43 sekúnd. Na celkový triumf môže ešte reálne pomýšľať aj Francúz Thibaut Pinot, ktorý bol v piatok zo skupiny favoritov najlepší na 11. mieste, a svoj odstup od lídra pretekov znížil na 53 sekúnd.
Odporúčame:Aktualizované: Kovalík vo finále kvalifikácie zdolal Gombosa, po derby si zahrá na Roland Garros
"Urobil som chybu začiatočníka. Zostal som v našej skupine príliš dlho vzadu a jazdci Movistaru to vpredu roztrhali. Ja som už potom nemal nohy na to, aby som tú dieru dolepil a pridal sa k skupine vpredu. Dnes to nebol môj deň, mal som zlé nohy, ale preteky sa končia až v nedeľu," povedal Tom Dumoulin v priamom prenose Eurosportu.
Vrchár pokúšal šťastie v únikoch
Dvadsaťsedemročný rodák z baskickej Murgie Landa dovtedy pokúšal šťastie v únikoch, kým mu to konečne na tohtoročnom Gire vyšlo. Po dvoch druhých a jednom treťom mieste sa vrchársky špecialista napokon dočkal štvrtého etapového triumfu na pretekoch Grand Tour v kariére, tretieho na Giro d´Italia po dvoch víťazných koncovkách v roku 2015.
Prvý etapový úspech pre tím Sky
Etapa vrcholila vyše 15 km dlhým stúpaním do lyžiarskeho strediska Piancavallo. Cyklisti začali stúpať v Aviane 159 m nad úrovňou mora a v cieli sa dostali do výšky 1290 m, cestou museli prekonať aj pasáže so 14-percentným sklonom terénu. V najprudšej časti 9 km pred cieľom bol vpredu už osamotený Landa, ktorý nechal za sebou súpera z úniku Costu.
Odporúčame:SZĽH spolupracuje s Kanadou a Fínskom, osemnástka sa bude pripravovať v podmienkach NHL
Päť kilometrov pred "páskou" mal Španiel k dobru 1:10 min a už len fatálne zlyhanie alebo nečakané vzopätie súperov ho mohlo pripraviť o vytúžený etapový triumf. Landa bez problémov došiel osamotený do cieľa a postaral sa o prvý etapový úspech pre tím Sky na Giro d´Italia 2017.
V sobotu príde na rad 20. etapa z Pordenone do Asiaga (190 km), v nedeľu potom záverečná časovka z Monzy do Milána (27,6 km).
GIRO D\'ITALIA 2017:
19. etapa (San Candido - Piancavallo, 191 km): 1. Mikel Landa (Šp.) Team Sky 4:53:00 h, 2. Rui Costa (Portug.) UAE Team Emirates +1:49 min, 3. Pierre Rolland (Fr.) Cannondale-Drapac +1:54, 4. Pello Bilbao (Šp.) Astana Pro Team +2:12, 5. Sebastian Henao (Kol.) Team Sky +3:06, 6. Jevgenij Šalunov (Rus.) Gazprom - Rusvelo +3:51,...16. Nairo Quintana (Kol.) Movistar +8:21,...18. Vincenzo Nibali (Tal.) Bahrain-Merida +8:23,...22. Tom Dumoulin (Hol.) Sunweb +9:30.
Poradie po 19. etape: 1. Nairo Quintana (Kol.) Movistar Team 85:02:40 h, 2. Tom Dumoulin (Hol.) Team Sunweb +38 s, 3. Vincenzo Nibali (Tal.) Bahrain-Merida +43, 4. Thibaut Pinot (Fr.) FDJ +53, 5. Ilnur Zakarin (Rus) Katuša-Alpecin +1:21, 6. Domenico Pozzovivo (Tal.) AG2R La Mondiale +1:30
Viac k témam: Giro d´Italia 2017, Mikel Landa, Tom DumoulinZdroj: Webnoviny.sk - Video: Landa sa dočkal v 19. etape, Quintana vyzliekol Dumoulina z ružového dresu © SITA Všetky práva vyhradené.
Bezpečnosť, obrana či terorizmus, Gajdoš sa stretol s ministrom obrany Spojených arabských emirátov
BRATISLAVA 26. mája (WebNoviny.sk) - Minister obrany SR Peter Gajdoš sa v rámci bezpečnostnej konferencie Globsec 2017 stretol so štátnym ministrom pre záležitosti obrany Spojených arabských emirátov Mohammedom Al Bawardim. Hlavnými témami rokovania boli rozvoj bilaterálnej spolupráce v oblasti bezpečnosti a obrany, ako aj spolupráca v obrannom priemysle či boj proti terorizmu. Agentúru SITA o tom informovala hovorkyňa ministerstva obrany Danka Capáková.
Odporúčame:Cirkev potrestala kňazov, ktorí podporovali Kotlebu
„Naša doterajšia spolupráca bola na dobrej úrovni, preto vidím veľký priestor na jej zintenzívnenie najmä v oblasti výcviku a vzdelávania, ale aj v oblasti obranného priemyslu,“ uviedol minister obrany Peter Gajdoš, ktorý v tejto súvislosti ponúkol na využitie Centrum výcviku Lešť, ale aj Národné centrum EOD v Novákoch, ktoré sa špecializuje na výcvik a vzdelávanie v oblasti likvidácie nevybuchnutej munície.
Šéf slovenského rezortu obrany zároveň pozval akrobatickú skupinu Al Fursan na Medzinárodné letecké dni SIAF 2017, ktoré sa budú konať v auguste. „A tiež by som bol rád, ak by ste v budúcom roku mali zastúpenie na obrannom veľtrhu IDEB v Bratislave,“ povedal a zároveň pripomenul účasť slovenského obranného priemyslu na veľtrhu IDEX v Abu Dhabi vo februári tohto roka.
Odporúčame:Súd priznal nezákonne sterilizovanej rómskej žene odškodné 16-tisíc eur
Ako uviedol minister Al Bawardi, spolupráca medzi Slovenskou republikou a Spojenými arabskými emirátmi od podpisu dohody o spolupráci vo vojenskej oblasti v roku 1999 napreduje. „Bolo mi preto potešením prísť dnes sem. Pred nami je určite množstvo spoločných bezpečnostných výziev,“ povedal.
Partneri otvorili aj otázku medzinárodnej bezpečnosti. Minister obrany Peter Gajdoš potvrdil, že Spojené arabské emiráty sú v regióne Perzského zálivu významný geopolitický aktér a svojím vplyvom prispievajú k stabilite v regióne. Taktiež prezentoval informácie zo štvrtkového minisummitu, a teda angažovanie sa NATO v Globálnej koalícii proti ISIS, ako aj pokračovanie v operácii Resolute Support v Afganistane. Viac k témam: Al Bawardi, Peter Gajdoš, Spojené arabské emirátyZdroj: Webnoviny.sk - Bezpečnosť, obrana či terorizmus, Gajdoš sa stretol s ministrom obrany Spojených arabských emirátov © SITA Všetky práva vyhradené.
Dolár klesol oproti jenu, ale stúpol voči euru
NEW YORK 26. mája (WebNoviny.sk) - Dolár v piatok oslabil oproti jenu, ale vzrástol voči euru. Z americkej ekonomiky prišli zmiešané správy.
Odporúčame:Najpredávanejší benzín a nafta pokračovali v zlacňovaní
Hrubý domáci produkt krajiny v prvom kvartáli posilnil o 1,2 percenta, čiže výraznejšie, ako sa pôvodne odhadovalo. Objednávky amerických tovarov dlhodobej spotreby však v apríli klesli, pričom objednávky kapitálových tovarov sa zmenšili druhý mesiac po sebe.
Dolár oproti jenu oslabil na 111,20 JPY/USD zo štvrtkovej uzatváracej úrovne 111,80 JPY/USD. Spoločná európska mena však voči doláru klesla na 1,1172 USD/EUR z hodnoty 1,1205 USD/EUR. Viac k témam: dolár, euro, hrubý domáci produkt, jen, svetové devízové trhyZdroj: Webnoviny.sk - Dolár klesol oproti jenu, ale stúpol voči euru © SITA Všetky práva vyhradené.
Spojené štáty preberajú zodpovednosť za únik informácií o teroristickom útoku v Manchestri
LONDÝN 23. mája (WebNoviny.sk) - Americký minister zahraničných vecí Rex Tillerson uviedol, že vláda Spojených štátov preberá plnú zodpovednosť za únik informácií z vyšetrovania pondelňajšieho samovražedného bombového útoku v Manchestri, ktoré sa objavili v amerických médiách. Informovala o tom agentúra DPA.
Odporúčame:Aktualizované: Britská polícia a armáda zasahovala v Hulme, preverovala podozrivý predmet
Po stretnutí s britským rezortným partnerom Borisom Johnsonom v Londýne Tillerson povedal, že zverejnenie dôverných materiálov vrátane fotografií z miesta samovražedného útoku denníkom New York Times administratívu prezidenta Trumpa mrzí a Spojené štáty zaň preberajú "plnú zodpovednosť". Zároveň však dodal, že vzťahy medzi USA a Britániou musia aj napriek tomuto incidentu zostať aj naďalej pevné.
"Výnimočné vzťahy, ktoré medzi našimi dvoma krajinami existujú, túto nešťastnú udalosť nepochybne prečkajú," povedal dnes v Londýne Tillerson.
Británia obnovila výmenu informácií
Šéf britskej diplomacie Boris Johnson uviedol, že so svojím americkým náprotivkom okrem iného rokoval aj o Severnej Kórei, Iráne, Sýrii a iných zahraničnopolitických otázkach. Vyzdvihol "veľký význam spolupráce" medzi Britániou a USA v celom rade oblastí vrátane výmeny spravodajských informácií.
Odporúčame:Briti soptia na Američanov, zverejnili policajné fotografie z miesta útoku v Manchestri
Británia obnovila výmenu spravodajských informácií so Spojenými štátmi, ktorú nakrátko pozastavila práve z dôvodu úniku informácií z vyšetrovania bombového útoku v Manchestri.
Vo väzbe je už osem mužov
Útok v Manchestri, ktorý pravdepodobne spáchal 22-ročný islamista Salman Abedi, si vyžiadal 22 obetí na životoch vrátane detí a tínedžerov. Zranenia podľa najnovších zverejnených údajov ministerstva zdravotníctva utrpelo 116 ľudí, z ktorých je stále 66 hospitalizovaných v ôsmich nemocniciach; stav 23 si z nich si vyžaduje intenzívnu starostlivosť.
Osem mužov vo veku 18 - 38 rokov sa po útoku nachádza vo väzbe pre podozrenie z trestných činov súvisiacich s terorizmom. Viac k témam: Donald Trump, Rex Tillerson, teroristický útok v Manchestri, únik informácií, USAZdroj: Webnoviny.sk - Spojené štáty preberajú zodpovednosť za únik informácií o teroristickom útoku v Manchestri © SITA Všetky práva vyhradené.
Cirkev potrestala kňazov, ktorí podporovali Kotlebu
BRATISLAVA 26. mája (WebNoviny.sk) – Cirkev nemôže podľa hovorcu Konferencie biskupov Slovenska Martina Kramaru kňazom diktovať súkromné politické presvedčenia, ale to neznamená, že kňazi tieto presvedčenia môžu verejne prezentovať takým spôsobom, ktorý vzbudzuje dojem politickej angažovanosti predstaviteľov Cirkvi.
„Takto sa kňazi správať nesmú - a to nielen v prípade ĽS NS. Kňazi, ktorí napriek tomu svojvoľným konaním verejne vyzývali k podpore politických strán, boli svojimi predstavenými vážne napomenutí,“ uviedol pre agentúru SITA Kramara.
Musí stiahnuť videá
Hovorca KBS informoval, že trnavský arcibiskup Ján Orosch predvolal a dôrazne osobne napomenul kňazov Jána Košiara a Ignáca Juruša, ktorí podporovali stranu Mariana Kotlebu. „Kňaz Ján Košiar bol po udalostiach v Trnave preložený mimo aktívnej pastorácie - do charitného domu v Cíferi,“ uviedol Kramara.
Predstavený redemptoristov zas zakázal publikovať kňazovi Miroslavovi Čajkovi a nariadil mu stiahnuť niektoré publikované videá. „Vám formálne, pod poslušnosťou, zakazujem pokračovať vo výrobe a akomkoľvek šírení Vašich videí,“ napísal predstavený kňazovi. Podľa neho totiž Čajkove videá spôsobujú škodu cirkvi.
Orientácia na základe postojov
Podľa hovorcu KBS v hraniciach možností kánonického práva Cirkev konala a bude konať.
„Ak platí, že sa cirkev na Slovensku snaží rešpektovať sekulárny charakter štátu tým, že nedáva konkrétne odporúčania na podporu alebo nedpodporu jednotlivých strán, neznamená to, že na základe jej postojov a vyjadrení sa človek dobrej vôle nedokáže zorientovať. Napokon: zodpovednosť rozhodovať o legitimite politických strán má v našej krajine štátna moc. Cirkev jej kompetenciu v tejto oblasti uznáva a jej rozhodnutia, samozrejme, rešpektuje,“ dodal Kramara. Viac k témam: katolícka cirkev, Kotleba - Ľudová strana Naše SlovenskoZdroj: Webnoviny.sk - Cirkev potrestala kňazov, ktorí podporovali Kotlebu © SITA Všetky práva vyhradené.
Aktualizované: Kovalík vo finále kvalifikácie zdolal Gombosa, po derby si zahrá na Roland Garros
aktualizované 26. 5. 2017, 21:51
PARÍŽ 26. mája (WebNoviny.sk) -Slovenského tenistu Jozefa Kovalíka čaká premiéra v hlavnej súťaži dvojhry na Roland Garros ako remeň. Jeho súperom v 1. kole na parížskej antuke bude svetová trojka a víťaz tohto turnaja spred dvoch rokov Stan Wawrinka. Rozhodol o tom dodatočný žreb, ktorý rozhodil úspešných kvalifikantov do singlového "pavúka". Tridsaťdvaročný Švajčiar a o 8 rokov mladší Slovák nemajú spoločnú zápasovú minulosť. Wawrinka je trojnásobný grandslamový víťaz. Okrem Roland Garros 2015 ovládol dvojhru aj na Australian Open 2014 a US Open 2016.
Odporúčame:Tenisovým kráľom je Andy Murray, v prvej stovke sú dvaja Slováci
Slovenský tenista Jozef Kovalík zvíťazil nad krajanom Norbertom Gombosom nasadeným ako piatym 1:6, 6:4, 6:3 v piatkovom stretnutí finálového 3. kola kvalifikácie o postup do hlavnej súťaže dvojhry mužov na druhom grandslamovom turnaji sezóny Roland Garros na antuke v Paríži. Prehrával pritom 1:6, 1:3. Súpera na 1. kolo "main draw" spozná Kovalík po skončení celej kvalifikácie.
Dvadsaťštyriročný Bratislavčan Kovalík, 152. v hodnotení, zaostáva v medzinárodnej bilancii s 26-ročným galantským rodákom Gombosom, rekordne 92. vo svetovom rebríčku ATP vo dvojhre a len druhý týždeň v kariére členom Top 100, už iba 1:5. Vlani v novembri na bratislavskom halovom "hardovom" challengeri, na ktorom kolega z daviscupového tímu v úplne odlišných podmienkach oproti terajším získal titul, prehral Kovalík v 1. kole tesne 6:7 (2), 7:6 (5), 6:4. Teraz sám predviedol obrat.
Odporúčame:Šramková v 2. kole kvalifikácie Roland Garros uhrala iba tri gemy
Bývalý 109. hráč počítačového poradia Kovalík si v minulosti zahral v hlavnej singlovej súťaži na Majors dvakrát, a to na melbournských Australian Open a newyorských US Open 2016. Pred dvanástimi mesiacmi sa zverenec Borisa Borgulu v rámci programu NTC lúčil už v 1. kole kvalifikácie RG. Pri jedinom ďalšom pokuse pri Seine v sezóne 2013 bol v 2. kole kvalifikácie. Medzi juniormi neprešiel Kovalík v rokoch 2009 a 2010 úvodným kolom.
Finalista minulotýždňového challengeru v nemeckom Heilbronne Gombos to v minulosti vo francúzskej metropole skúšal v kvalifikácii trikrát: v sezóne 2014 stroskotal v 1. kole, predminulý rok v 2. kole a vlani v 1. kole. Zverenec Ladislava Simona si teda teraz aspoň zlepšil miestne osobné maximum o jeden úspech. Gombos vopred má istotu hlavnej súťaži na londýnskom Wimbledone (3. - 16. júla), keďže pri tohtotýždňovej uzávierke sa ocitol nad čiarou. Bude to jeho debut na Majors.
Odporúčame:Aktualizované: Kužmová uspela pri grandslamovom debute, v kvalifikácii Roland Garros ide ďalej
V hlavnej súťaži dvojhry mužov na medzinárodných otvorených majstrovstvách Francúzska 2017 sa zo SR predstaví aj Martin Kližan (začne proti domácemu držiteľovi voľnej karty Laurentovi Lokolimu), u žien Dominika Cibulková, Jana Čepelová, Kristína Kučová a Magdaléna Rybáriková.
ROLAND GARROS - KVALIFIKÁCIA
Jozef Kovalík (SR) - Norbert Gombos (SR-5) 1:6, 6:4, 6:3 Viac k témam: Jozef Kovalík, Norbert Gombos, Roland Garros, tenisZdroj: Webnoviny.sk - Aktualizované: Kovalík vo finále kvalifikácie zdolal Gombosa, po derby si zahrá na Roland Garros © SITA Všetky práva vyhradené.
Za súčasnej vlády podľa SaS prenasledujú tých, ktorí korupciu odhaľujú
BRATISLAVA 26. mája (WebNoviny.sk) - Asistent poslanca NR SR Jozefa Rajtára za stranu Sloboda a Solidarita Filip Rybanič, ktorý si podľa obvinení pozrel v banke účty ministra vnútra Roberta Kaliňáka a bývalého ministra dopravy Jána Počiatka, pôjde pred súd.
"Vyšetrovateľ Národnej kriminálnej agentúry podal návrh na podanie obžaloby pre zločin ohrozenia obchodného, bankového, poštového, telekomunikačného a daňového tajomstva. Už bol doručený na Krajskú prokuratúru v Nitre," povedal pre agentúru SITA hovorca Prezídia policajného zboru Martin Wäldl.
Výstraha pre odhaľovateľov korupcie
Na obžalovanie reagovala aj strana Sloboda a Solidarita (SaS). "Obžalovanie považujeme za dôkaz toho, že za súčasnej vlády sa prenasledujú tí, ktorí odhaľujú korupciu a nie tí, ktorí ju páchajú," píše v stanovisku hovorkyňa SaS Katarína Svrčeková. „Veľmi zvláštne je už len to, že informáciu o obžalovaní dostali médiá skôr ako samotný obžalovaný, resp. jeho právny zástupca,“ uviedol poslanec za SaS Jozef Rajtár.
Podľa predsedu SaS Richarda Sulíka „je to zo strany vlády a ministra vnútra Roberta Kaliňáka výstraha pre všetkých, ktorí by chceli reálne odhaľovať korupciu, že im ‚naši‘ ľudia pôjdu tvrdo po krku. Pred súd sa má postaviť človek, vďaka ktorému celá spoločnosť stála tvárou v tvár lžiam ministra vnútra Roberta Kaliňáka. Ukázalo sa, že Bašternákove 12-miliónové ‚kešu‘ neobhajoval minister Kaliňák z nejakého rozmaru, ale preto, že Bašternák je jeho obchodný partner“.
Poskytol údaje z Kaliňákovho účtu
SaS dúfa v spravodlivý súd a verí, že Filip Rybanič svoju nevinu obháji. „Zároveň s väčším záujmom budeme sledovať, pod akou legendou orgány činné v trestnom konaní vyvinia Ladislava B. a Roberta K.,“ dodali liberáli.
Filip Rybanič čelí obvineniam z porušenia bankového tajomstva, pretože médiám poskytol údaje z účtov ministra vnútra Roberta Kaliňáka a bývalého ministra dopravy Jána Počiatka. Viac k témam: korupcia, SaS Sloboda a SolidaritaZdroj: Webnoviny.sk - Za súčasnej vlády podľa SaS prenasledujú tých, ktorí korupciu odhaľujú © SITA Všetky práva vyhradené.
Súd priznal nezákonne sterilizovanej rómskej žene odškodné 16-tisíc eur
BRATISLAVA 26. mája (WebNoviny.sk) - Okresný súd v Spišskej Novej Vsi priznal nezákonne sterilizovanej rómskej žene finančné odškodnenie 16-tisíc eur. Ide o druhý prípad na Slovensku, keď súdy v plnom rozsahu vyhoveli podobnej žalobe. Rozhodnutie súdu zatiaľ nie je právoplatné. Agentúru SITA o tom informoval Štefan Ivanco z Poradne pre občianske a ľudské práva.
Poškodená rómska žena bola sterilizovaná v roku 1999 počas pôrodu svojho druhého dieťaťa, ktorý bol vedený cisárskym rezom. O vykonaní sterilizácie ju personál nemocnice v Krompachoch neinformoval a nedala na ňu informovaný súhlas. O tom, že bola sterilizovaná, sa dozvedela až po vykonaní zákroku. V roku 2005 sa poškodená obrátila na súd v Spišskej Novej Vsi, ktorý o žalobe rozhodoval opakovane, pričom jeho rozsudky boli viackrát odvolacím súdom zrušené.
Právna zástupkyňa poškodenej ženy Vanda Durbáková vyhlásila, že rozhodnutie je v súlade s domácimi i medzinárodnými právnymi predpismi na ochranu ľudských práv. „Je však alarmujúce, že domôcť sa spravodlivosti trvalo poškodenej žene také neuveriteľné množstvo rokov a že Okresný súd v Spišskej Novej Vsi dokázal za to obdobie vyprodukovať toľko nezákonných rozhodnutí. Dúfam, že aj aktuálne súdne rozhodnutie prispeje k lepšej ochrane ľudských práv zo strany slovenských súdov do budúcna,“ uviedla v stanovisku Poradne pre občianske a ľudské práva Durbáková.
Poradňa pre občianske a ľudské práva je mimovládna organizácia so sídlom v Košiciach, založená v roku 2001, ktorá prostredníctvom svojich aktivít presadzuje obhajobu ľudských práv na Slovensku. Od roku 2005 poskytovala bezplatnú právnu pomoc aj spomínanej nezákonne sterilizovanej Rómke. Viac k témam: nezákonná sterilizácia, rómovia, súdyZdroj: Webnoviny.sk - Súd priznal nezákonne sterilizovanej rómskej žene odškodné 16-tisíc eur © SITA Všetky práva vyhradené.
SZĽH spolupracuje s Kanadou a Fínskom, osemnástka sa bude pripravovať v podmienkach NHL
BRATISLAVA 26. mája (WebNoviny.sk) - Slovenský zväz ľadového hokeja (SZĽH) nadviazal spoluprácu s kanadskou a fínskou stranou.
"Naša reprezentácia do 18 rokov bude chodiť do Kanady a pripravovať sa vo vynikajúcich podmienkach NHL. Do Kanady sa pôjde vzdelávať a zbierať skúsenosti aj niekoľko našich trénerov, hokejových odborníkov a funkcionárov,“ informoval generálny manažér zväzu Miroslav Valíček, ktorý sa v nemeckom Kolíne nad Rýnom stretol s predstaviteľom Hockey Canada Tomom Renneym a šéfom Edmontonu Oilers Bobom Nicholsonom. "Diskutovali o príprave augustového Memoriálu Ivana Hlinku, informoval som ich, čo všetko chystáme smerom k ďalšiemu ročníku,“ pokračoval Valíček.
Odporúčame:Členovia SZĽH hodnotili Tipsport ligu či MS do 18 rokov, Kohút môže oficiálne rokovať so Šatanom
Štrbák absolvuje trojročné štúdium
Podobnú spoluprácu ako s Kanaďanmi chystá SZĽH aj s Fínmi. V júli vyšle slovenská strana na sever Európy štyroch trénerov, aby tam zbierali skúsenosti a vzdelávali sa. V septembri odcestuje aj niekdajší reprezentačný obranca Martin Štrbák, ktorý tam absolvuje trojročné štúdium hokejového odborníka a metodika. Fíni majú vždy na začiatku sezóny týždenné tréningové kempy na úrovni všetkých reprezentačných kategórií.
"Dohodli sme sa, že naše výbery sa k nim pridajú. Budú spolu trénovať, môžu si vymeniť trénerov. Náš povedie fínsku reprezentáciu a ich tréner zase slovenskú. Môžeme u nich absolvovať aj kondičné čí výkonnostné testy, ktoré majú na vysokej úrovni,“ referoval Miroslav Valíček.
Na olympiádu v nových dresoch
Generálny sekretár SZĽH riešil aj prípravné zápasy slovenskej seniorskej reprezentácie v sezóne 2017/2018. Švajčiarska strana totiž zrušila decembrový turnaj, na ktorom Slováci pravidelne štartovali. "Museli sme vymyslieť, aké zápasy by sme mohli v tom čase odohrať. Vznikla dohoda s Nórmi, ktorí v decembri organizujú turnaj, na ktorý sme už dostali pozvánku. Sezónu začneme s českou reprezentáciou augustovým dvojzápasom v Žiline a Zlíne,“ informoval Valíček.
Generálny sekretár SZĽH sa v súvislosti s februárovými ZOH 2018 v kórejskom Pjongčangu snažil zabezpečiť výhodné časy zápasov, aby fanúšikovia nemuseli súboje Slovákov sledovať v nočných hodinách. Predbežné dohody hovoria o tom, že počas pracovných dní by tím SR mohol hrať o 13.15 h SEČ a počas víkendu o 8.40 h SEČ. "Tieto časy sú predbežné. Je to návrh, ktorý musí schváliť organizačný výbor ZOH a televízia vlastniaca vysielacie práva. Veríme, že sa to podarí,“ povedal Miroslav Valíček. Slováci sa pod piatimi kruhmi predstavia v dresoch s novým dizajnom. "Na kongrese IIHF som sa stretol s predstaviteľmi dodávateľa športového olympijského oblečenia. Dostali sme návrhy, niektoré sme odobrili, takže špeciálne dresy pre olympiádu sú už viac menej známe. Bližšie informácie však nechcem prezrádzať, aby som nepokazil prekvapenie,“ dodal Valíček.
Informácie pochádzajú z tlačovej správy SZĽH. Viac k témam: hokej, slovenská hokejová reprezentácia, slovenská hokejová reprezentácia do 18 rokov, SZĽH Slovenský zväz ľadového hokejaZdroj: Webnoviny.sk - SZĽH spolupracuje s Kanadou a Fínskom, osemnástka sa bude pripravovať v podmienkach NHL © SITA Všetky práva vyhradené.
Vládna kríza v Česku najviac ublížila Sobotkovej ČSSD, voľby by podľa prieskumu vyhral Babiš
PRAHA 26. mája (WebNoviny.sk) - Ak by sa voľby do Poslaneckej snemovne Českej republiky konali tento mesiac, vyhralo by ich hnutie ANO Andreja Babiša so ziskom 33 percent hlasov.
Ukázal to prieskum Centra pre výskum verejnej mienky (CVVM), o ktorom dnes informoval server iDnes.cz. Sociálnu demokraciu (ČSSD) premiéra Bohumila Sobotku by podľa tohto prieskumu volilo 14 percent opýtaných. Na treťom mieste by skončila s 13-percentnou podporou pravicová ODS, ktorá podľa respondentov vyťažila najviac z vládnej krízy.
Odporúčame:Babiš pohrozil žalobou, Sobotka sa nenechá zastrašiť
Až za Občianskou demokratickou stranou (ODS) skončila doteraz dlhodobo tretia komunistická strana (KSČM) s podporou 11,5 percenta hlasov. Nasleduje KDU-ČSL s 8,5-percentnou podporou, ktorá by spoločne s hnutím Starostovia a nezávislí (STAN), s ktorým chce ísť do volieb v koalícii, dosiahla potrebných desať percent na vstup do parlamentu. Do Poslaneckej snemovne by sa podľa CVVM dostala aj strana TOP 09 so ziskom sedem percent hlasov. Celkovo by sa teraz do parlamentu dostalo šesť politických strán.
Prieskum sa uskutočnil na vzorke 488 respondentov v dňoch 8.-18. mája. Zúčastniť sa na voľbách podľa neho plánuje 56 percent opýtaných a 35 percent to skôr alebo rozhodne nemá v úmysle. Deväť percent ešte nevie, dodala iDnes.cz. Viac k témam: Andrej Babiš, Bohuslav Sobotka, Česká republika, prieskumZdroj: Webnoviny.sk - Vládna kríza v Česku najviac ublížila Sobotkovej ČSSD, voľby by podľa prieskumu vyhral Babiš © SITA Všetky práva vyhradené.
Dodávatelia Jaguara budú mať v zmluvách, po ktorých cestách môžu jazdiť
Najpredávanejší benzín a nafta pokračovali v zlacňovaní
Vedci prišli na to, prečo sú veľryby také obrovské
Vedci konečne vyriešili záhadu, prečo plameniaky stoja na jednej nohe
Prvá slovenská družica poletí do vesmíru začiatkom júna
Liam Gallagher odohrá v Manchestri benefičný koncert pre obete útoku
Peter Cmorik zverejnil skladbu Spolu zostarnúť
Kubánski špecialisti školia slovenských lekárov ako liečiť syndróm diabetickej nohy
Slovenské zdravotníctvo posiela v porovnaní so susedmi do databázy OECD najmenej údajov
Alergikom skomplikuje život nastupujúca peľová sezóna tráv
Plnené papriky a paradajky
4 veľké papriky
4 veľké paradajky
3 dkg slaniny
1 PL hladkej múky
40 dkg mletého mäsa
15 dkg ryže
1cibuľa
2 dkg masti
Ryžu uvarte a po čiastočnom vychladnutí premiešajte s nadrobno nakrájanou cibuľou a ostatnými surovinami.
Z paprík zrežte vršky, odstráňte semenníky a rebrá a dobre umyte, z paradajok zrežte ostrým nožom vršky, dužinu vydlabte lyžičkou a prelisujte ju. Paradajky a papriky naplňte pripravenou plnkou a priklopte zrezanými vrškami.
Slaninu pokrájanou na kocky a rozškvarte, pridajte nadrobno pokrájanú cibuľu, po spenení zasypte múkou, opražte, zalejte vodou a prelisovanou dužinou z paradajok, rozšľahajte, osoľte okoreňte a priveďte k varu. Pridajte naplnené papriky a paradajky pečte pod pokrievkou asi 30 min. Podávajte s varenými zemiakmi.
Akumulácia a tepelná kapacita stavby
Schopnosť stavebnej konštrukcie akumulovať teplo závisí od jej celkovej tepelnej kapacity. Akumulačná schopnosť rastie úmerne so špecifickou hmotnosťou materiálu, čiže teplo lepšie akumulujú stavby s ťažšou (masívnejšou) nosnou a strešnou konštrukciou.

References: súd 
 súd 

Súd 
 súd 
 súd 
 súd 
 Súd